Diari Oficial de la Generalitat Valenciana


Sumari del DOGV 5136, del 16-11-2005 (2005/12182)

ACORD d'11 de novembre de 2005, del Consell de la Generalitat, per la qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil Promociones Turísticas La Sella s.a., consistent en una actuació integral per a l'ampliació d'un camp de golf en sòl no urbanitzable del municipi de Dénia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5136

Data del DOGV
:   16-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12668


Data del document
:   11-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Dénia
    * pla d'urbanisme
    * terreny industrial

ACORD d'11 de novembre de 2005, del Consell de la Generalitat, per la qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil Promociones Turísticas La Sella s.a., consistent en una actuació integral per a l'ampliació d'un camp de golf en sòl no urbanitzable del municipi de Dénia. [2005/X12665]
  
El Consell de la Generalitat, en la reunió del dia 11 de novembre de 2005, va adoptar l'acord següent:
  
La mercantil Promociones Turísticas La Sella, SA, ha promogut l'expedient de sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a la legalització i ampliació d'un camp de golf a la partida Alqueria de Ferrando, en sòl no urbanitzable del terme municipal de Dénia, de conformitat amb els següents
  
Antecedents de fet
  
Primer
  
Amb data 19 de setembre de 2002, José Baño Mut, en representació de Promociones Turísticas La Sella, SA, va presentar sol·licitud de declaració d'interés comunitari per a l'ampliació d'un camp de golf a la partida Alqueria de Ferrando, del terme municipal de Dénia, classificat com a no urbanitzable.
  
En data de 23 d'octubre de 2002, la Comissió Informativa d'Urbanisme d'Alacant va acordar deixar en suspens la tramitació de l'expedient, fins que no s'acreditara la legalitat del camp de golf preexistent.
  
Com a conseqüència de l'anterior, es va presentar nova sol·licitud en què es planteja la legalització d'un camp existent des de l'any 1989, i la seua ampliació en uns altres 9 forats.
  
Segon
  
Es tracta d'una actuació integral, per la qual cosa ha de tramitar-se de conformitat amb allò que preceptua l'article 20 de la Llei 4/1992, de 5 de juny, de la Generalitat, sobre Sòl No Urbanitzable.
  
La relació entre els paràmetres del projecte i els permesos per la normativa urbanística municipal són els que apareixen reflectits en la taula següent:
  
A la vista del que s'ha exposat s'observa la compatibilitat del que s'ha sol·licitat amb la normativa urbanística aplicable.
  
Tercer
  
El tipus d'instal·lació de què es tracta és un camp de golf compost de dues àrees:
  
1a. Un camp de golf existent compost per 14 forats.
  
2a. Ampliació proposada amb un total de 9 forats.
  
Es planteja la legalització d'un camp existent des de l'any 1989, i la seua ampliació en altres 9 forats, al seu torn el conjunt del camp de 27 forats (dels quals 23 són objecte de declaració d'interés comunitari) es planteja com una instal·lació inherent i essencial per a l'hotel i el complex vacacional que es construeix en les proximitats. Els 4 forats restants queden dins del terme municipal de Pedreguer dins del sòl urbà, en la zona esportiva del PP La Sella, i la del Club del Camp ha quedat inclosa en el PP - 1 del sòl urbanitzable de Jesús Pobre.
  
Es preveuen els serveis propis de l'actuació següent:
  
- L'accés principal al camp de golf es produeix a través del sector P.1, que el connecta a l'enllaç amb la CV- 735, per la qual cosa la resta d'accessos per esta carretera es clausuraran. L'accés a l'Alqueria de Ferrando discorre per l'interior de la zona objecte de declaració d'interés comunitari fins al viari del Pla Parcial P-1. Les zones d'aparcament que l'activitat requereix i que en cap cas ha d'encavalcar-se amb les del sector, s'ubiquen en l'accés al camp de golf, afrontant amb el Pla Parcial P-1.
  
Existirà un altre accés al camp de golf a través de la rotonda prevista en l'actuació 51-A-1460 €Nou accés de Dénia a Xàbia?, i els seus ramals d'entroncament amb la CV-735 que s'executarà a càrrec de la promotora, i no hi ha cap tipus d'instal·lació, edificació, obra, conducció, vial, etc. en la zona de protecció de la CV-735 en l'àmbit de la zona objecte de declaració d'interés comunitari.
  
S'han construït dos passos inferiors de la línia del ferrocarril.
  
- L'abastiment d'aigua s'efectuarà mitjançant la impulsió d'esta procedent de l'Estació Depuradora d'Aigües Residuals (EDAR) de Dénia-Ondara i Pedreguer. Esta instal·lació ja s'ha executat.
  
Promociones Turísticas La Sella, SA, disposa de l'autorització temporal de la Confederació Hidrogràfica del Xúquer per a la realització de les obres recollides en el ?Projecte d'impulsió d'aigües per a reg del camp de golf de la Sella; des de la depuradora de Dénia, Ondara i Pedreguer (Alacant), i a captar aigua amb caràcter temporal d'esta depuradora, en terme municipal de Dénia (Alacant). El volum màxim que s'autoritza és de 565.000 m³ /any?.
  
Els Serveis Territorials de la Conselleria d'Agricultura, Pesca i Alimentació van emetre un informe dirigit a la Confederació Hidrogràfica del Xúquer en el qual s'informava ?Que l'existència d'interferència de la concessió sol·licitada amb els plans d'actuació previstos per estos servicis territorials en la zona, ?aprofitament integral dels recursos hídrics de la comunitat de regants de Dénia (Alacant)- ha desaparegut ja que l'entitat ?Promociones Turísticas La Sella, SA- ha acreditat la seua condició de comunera de la Comunitat de Regants Pare Pere de Dénia, amb una dotació de 636.282 m3?.
  
La xarxa de reg está executada, com també les llacunes de regulació.
  
- L'energia elèctrica i de telefonia es connecten a les existents en el territori immediat (centres de transformació de l'hotel i de l'estació de bombament). S'han soterrat totes les xarxes d'energia en la zona.
  
- S'ha realitzat la xarxa de connexió de clavegueram fins a l'EDAR de Dénia-Ondara i Pedreguer. La xarxa de pluvials aboca al Barranc de Morxama. No es fa referència a la recollida de residus sòlids.
  
- En relació amb l'impacte ambiental, es presenta estudi d'impacte per a les dues àrees (camp de 14 forats i camp de 9 forats) per a la sol·licitud de la declaració d'impacte ambiental.
  
Quart
  
Durant la tramitació de l'expedient s'han sol·licitat informes sectorials als organismes següents: Ajuntaments de Dénia i Pedreguer, Oficina del Pla de Carreteres de la Direcció General d'Obres Públiques, Unitat de Carreteres de la Diputació Provincial d'Alacant, Confederació Hidrogràfica del Xúquer, Servei de Parcs Naturals, Direcció General de Gestió del Medi Natural de la Conselleria de Territori i Habitatge, Àrea de Qualitat d'Aigües i Oficina de Planificació Hidrològica del Ministeri de Medi Ambient, Divisió de Recursos Hidraúlics de la Conselleria d'Infraestructures i Transport i Secció de Patrimoni Historicoartístic de la Conselleria de Cultura, Educació i Esport.
  
En l'expedient consta l'emissió dels informes següents:
  
- Ajuntament de Pedreguer, aportat pel promotor i firmat pel Regidor d'Urbanisme i l'Arquitecte Municipal, amb data 26 de març de 2002, sobre la possible implantació d'un camp de golf de 9 forats al terme municipal de Pedreguer en sentit favorable.
  
- Ajuntament de Dénia, rebuts amb data 18 de setembre de 2002 i 24 de gener de 2003, respectivament, ambdós en sentit favorable. Es rep en data 3 d'abril de 2003 un nou informe en sentit favorable, emés en sessió plenària del 13 de març de 2003, basant-se en l'informe del tècnic municipal:
  
?L'actuació proposada comprén una superfície total de 59,94 ha de terreny (26,36 ha per a l'ampliació del Camp de golf i 33,59 ha del camp existent situat en el SNU del PGOU de Dènia-14 forats)?.
  
?En este cas es proposa el pagament de la quantitat en metàl·lic, reflectida en el conveni firmat amb la mercantil que proposa de data 26 de setembre de 2002, equivalent al 10% de l'hipotètic aprofitament urbanístic que s'ha d'aplicar, incloent esta quantitat el valor corresponent a la indemnització substitutòria de la cessió de terrenys; si bé en ambdues zones de l'àmbit del DIC (zona d'ampliació del camp de golf i camp de golf existent) no posseirà cap edificabilitat.
  
Per tot això s'emet informe favorable de l'actuació proposada. Amb la imposició al promotor de les obligacions següents:
  
- Compensació econòmica del promotor del DIC per una quantia de 300.506'05 euros, dels que 150.253'03 euros es destinaran a l'entitat local menor de Jesús Pobre per a l'acabament de la construcció de la casa consistorial de Jesús Pobre, i 60.101'21 euros a l'entitat local menor de la Xara, i la resta (90.151'82 euros) es destinarà per a l'Ajuntament de Dénia.
  
- Addicionalment, el promotor haurà de realitzar una reculada de 5 metres en la part del camp de golf confrontant a la carretera provincial, amb l'objecte de destinar este espai a ús de vianants, si legalment s'admetera, i subsidiàriament en cas de no procedir, a fi d'ampliar la carretera corresponent al promotor els costos de condicionament de l'espai reculat en els dos supòsits.
  
- Així mateix, s'haurà d'adequar a l'ús públic el camí que discorre entre les edificacions de l'Alqueria de Ferrando, que actualment es troba en estat defectuós?.
  
El promotor aporta documentació amb data d'entrada de 30 de maig de 2005 complint el que s'ha reflectit en l'informe municipal.
  
- Conselleria d'Infraestructures i Transport. Direcció General d'Obres Públiques. Divisió de Recursos Hidràulics, sol·licitat el 30 d'octubre de 2003. Reiterat el 22 de gener de 2004. No rebut fins a la data.
  
- Conselleria d'Infraestructures i Transport. Direcció General d'Obres Públiques, Oficina del Pla de Carreteres, emet un informe en data de 14 d'abril de 2005 en sentit favorable, ja que el promotor es compromet a executar a costa seua la rotonda prevista en l'actuació 51-A-1460 €Nou accés a Dénia i Xàbia?, i els seus ramals d'entroncament amb la carretera CV-735.
  
- Diputació Provincial d'Alacant. Unitat de Carreteres, amb data d'entrada de 18 de desembre de 2003 i 26 d'agost de 2004, respectivament, ambdós en sentit desfavorable. El promotor aporta documentació per a l'esmena de deficiències, amb dates d'entrada de 2 de juny de 2004, 1 d'octubre de 2004 i 5 d'octubre de 2004 en la que es rep escrit d'al·legacions en referència a l'informe de data de 24 d'agost de 2004.
  
Es rep un nou informe amb data d'entrada de 10 de maig de 2005 en sentit favorable condicionat al compliment del requisit següent:
  
?Haurà d'eliminar-se dels plànols el vial grafiat al sud de la carretera CV-735, en l'extrem nord-oest de l'actuació, dins dels 18 metres de la zona de protecció que afecta la DIC, a fi que resulte congruent amb allò que s'ha expressat en la part escrita, respecte a l'exclusió ?de qualsevol tipus d'instal·lacions, edificacions, tancaments, conduccions, vials, etc?.
  
Amb data d'eixida de 21 de juny de 2005 es trasllada a este organisme nova documentació presentada per la promotora amb data d'entrada de 13 de juny de 2005 amb l'objecte d'esmenar estes deficiències. El 13 de juliol de 2005 es rep informe en sentit favorable en haver-se donat compliment al condicionat de l'anterior informe, sent el plànol vàlid l'aportat amb data de 13 de juny de 2005.
  
- Confederació Hidrogràfica del Xúquer, rebut l'11 de maig de 2004 i fa referència al fet que l'actuació, ?per quant afecta el domini públic hidràulic o la zona de policia haurà d'ajustar-se en totes les seues fases al que disposa la normativa específica vigent i en particular al Reial Decret Legislatiu 1/2001, de 20 de juliol, pel qual s'aprova el text refós de la Llei d'aigües modificat per la Llei 62/2003, de 30 de desembre, els seus reglaments i la resta de disposicions que el desenrotllen.
  
Així mateix, es proposa que, una vegada acceptat i remés este informe, es trasllade d'una fotocòpia de l'informe a l'Àrea de Qualitat d'Aigües, per a la seua consideració en el cens d'abocaments, si escau?.
  
Es rep contestació del promotor en data de 18 de juny de 2004 amb les indicacions següents:
  
?No hi ha en el projecte de DIC cap obra prevista en domini públic hidràulic ni en la servitud de protecció respecte dels llits.
  
No hi ha en el projecte de DIC captació d'aigua prevista, ni superficial ni subterrània, ni abocaments d'aigües residuals?.
  
Amb data 19 de setembre de 2005, l'entitat promotora remet escrit de la Confederació Hidrogràfica del Xúquer, de 24 de juny de 2005, en el que assenyala que:
  
?Amb data del 04/05/2001 la Confederació Hidrogràfica del Xúquer va atorgar una autorització conjuntural a favor de Promociones Turísticas la Sella per a reg d'un camp de golf, de l'aigua provinent de l'EDAR de Dénia-Ondara-Pedreguer.
  
Se l'informa que en l'actualitat esta autorització continua en vigor mentre que no se suspenga per part de la Confederació Hidrogràfica del Xúquer per un volum de 565.000 m3/any per a una superfície de 65 ha (27 forats) la qual cosa permet atendre les necessitats hídriques del camp de golf la Sella d'acord amb l'estudi agronòmic aportat i les consideracions de l'Oficina de Planificació Hidrològica d'este organisme?.
  
- Direcció General de Planificació i Ordenació Territorial. Servei de Parcs Naturals, sol·licitat el 27 de gener de 2004 que trasllada les al·legacions presentades pel Sr. Joan Sala. El 19 de maig de 2005 se sol·licita que es remeta l'informe al qual es fa referència en l'informe de la Direcció General de Gestió del Medi Natural emés el 24 de novembre de 2004 en sentit favorable condicionat.
  
Es rep informe de data d'entrada 27 de juliol de 2005 en sentit favorable condicionat en el qual s'indica que ?els terrenys en què s'ubica el camp de golf se situen en la unitat d'ordenació d'àrees perifèriques d'esmorteïment d'impactes: La major part se situa en una zona qualificada com a sòl no urbanitzable de protecció especial connectors ambientals II i una xicoteta porció, en el límit este, en zona classificada com de protecció agrícola.
  
Als terrenys situats en zona de connectors ambientals els resulta d'aplicació el que estableix l'article 104, secció 2n, epígraf a): Es consideren compatibles, amb caràcter general, totes aquelles activitats directament relacionades amb l'ús agrícola o ramader extensiu dels terrenys inclosos en esta categoria. Igualment, es considera compatible amb esta categoria el camp de golf denominat La Sella.
  
Als terrenys situats en la unitat de zonificació zones de protecció agrícola els resulta d'aplicació les disposicions de l'article 107. En este article encara que s'estima genèricament compatible l'ús agrari existent, sotmet a informe previ de compatibilitat amb els objectius del PORN les activitats i projectes inclosos en els annexos I i II del Decret 162/1990, del Govern Valencià, d'impacte ambiental?.
  
?Cal considerar d'altra banda els aspectes referents als recursos hídrics necessaris... Considerem en conseqüència que se li ha d'exigir al promotor que justifique la dotació d'aigua necessària per a l'exercici de l'activitat sol·licitada i l'absència d'impactes negatius sobre els recursos hídrics de la zona derivats de la mateixa. Així mateix haurà d'acreditar la qualitat de l'aigua i els tractaments exigibles per a complir la Directiva Marc Europea sobre aigües 2000/1985 i el que estableix la Llei 29/1985, d'aigües, en el cas que els recursos utilitzats provinguen de depuradora. Finalment, s'ha d'evitar l'ús d'aigua extreta de pous o noves captacions d'aigua?.
  
- Conselleria de Territori i Habitatge. Direcció General de Gestió del Medi Natural, sol·licitat el 20 d'abril de 2004 i s'hi adjunta certificat d'al·legacions emeses durant el primer període d'exposició pública, com també un exemplar de l'estudi d'impacte ambiental. En este certificat d'al·legacions consta que ?no s'ha produït cap al·legació. No obstant l'anterior, l'últim dia del termini assenyalat es va presentar en l'Ajuntament de Dénia les al·legacions formulades per Joan Sala Bernabeu com a membre d'Acció Ecologista'Agró, si bé de conformitat amb l'article 38 de la vigent Llei 30/1992, de Règim Jurídic de les Administracions Públiques i del Procediment Administratiu Comú, hauria de considerar-se fora d'este termini?.
  
El 28 d'abril de 2004 es torna a sol·licitar informe adjuntant certificat d'al·legacions que substitueix l'enviat anteriorment. En este certificat consta que no s'ha produït cap al·legació. El 18 d'agost de 2004 es rep escrit procedent d'esta secció sol·licitant les al·legacions presentades, i li van ser remeses el 31 d'agost de 2004.
  
Amb data 30 de març de 2005, la directora general de Gestió del Medi Natural emet declaració d'impacte ambiental, de caràcter favorable i subjecta als següents condicionants:
  
?1. S'haurà de presentar l'acreditació justificant la dotació d'aigua residual depurada necessària per al reg del camp de golf, mitjançant certificat emés per la Confederació Hidrogràfica del Xúquer i d'absència d'impactes negatius sobre els recursos hídrics de la zona. Esta autorització haurà de ser actualitzada amb la nova situació prevista, ja que la concessió temporal de la Confederació Hidrogràfica del Xúquer presentada correspon al reg del camp de golf existent i no està acreditada la vigència de la mateixa en l'actualitat.
  
2. S'evitarà l'ús d'aigua extreta de pous o la realització de noves captacions d'aigua. L'aigua utilitzada per al reg del camp de golf serà única i exclusivament d'aigua depurada.
  
3. S'haurà de presentar l'acreditació de la qualitat de l'aigua residual depurada i els tractament exigibles a esta, complint l'efluent depurat les prescripcions establides per organismes com l'OMS, FAO, etc., tant per als paràmetres fisicoquímics com bacteriològics.
  
4. Atés que es tracta d'una zona que presenta una vulnerabilitat mitjana a la contaminació d'aigües subterrànies, i davant de la possible influència que l'aportació de nutrients puga tenir en el medi hídric del Parc Natural del Montgó, s'haurà de controlar específicament les concentracions de nitrogen i fòsfor presents en l'efluent i en els adobs utilitzats.
  
5. Amb caràcter anual, i com a complement al programa de vigilància ambiental, es realitzarà un informe, que es remetrà l'últim mes de l'any a esta direcció general i davant de la Comissió Territorial d'Urbanisme, que preveja els aspectes següents:
  
- Consums mensuals d'aigua depurada utilitzada per al reg del camp de golf.
  
- Resultats de les característiques físic- químiques de les analítiques realitzades de l'aigua depurada utilitzada per al reg del camp de golf, amb periodicitat mensual.
  
- Caracterització tant qualitativa com quantitativa dels adobs i productes fitosanitaris utilitzats.
  
6. S'haurà de presentar informe vinculant de la Direcció General de Patrimoni de la Conselleria de Cultura, Educació i Esport, sobre la conformitat del projecte amb la normativa de protecció del patrimoni cultural valencià, d'acord a l'article 11 de la Llei 4/1998?.
  
El 30 de maig de 2005 es rep documentació del promotor a fi d'esmenar estes deficiències.
  
Amb data 24 d'agost de 2005, la Direcció General de Gestió del Medi Natural, a la vista de la documentació remesa pel promotor, assenyala:
  
?Esta documentació aportada per la mercantil promotora, com a resposta als condicionants plantejats en la declaració d'impacte ambiental emesa, es considera adequada, sempre que es complisquen els compromisos assumits per la promotora i que els informes sol·licitats a la Confederació Hidrogràfica del Xúquer i a la Conselleria de Cultura tinguen caràcter favorable.
  
D'altra banda destacar que en la declaració d'impacte ambiental emesa des d'esta direcció general en data 30 de març de 2005, s'ha tingut en compte el conjunt de l'actuació (camp de golf existent i ampliació plantejada). L'avaluació ambiental realitzada en el cas del camp de golf existent s'ha limitat a la vigilància de la correcta gestió dels recursos naturals i possibles mesures correctores a aplicar, a causa de la impossibilitat de realitzar un estudi previ a la construcció d'este.
  
La declaració emesa de caràcter favorable inclou una sèrie de condicionants per a l'aprovació i desenrotllament del projecte, que preveuen i són d'apliquen tant per a l'ampliació proposada com per al camp de golf existent?.
  
- Ministeri de Medi Ambient. Àrea de Qualitat d'Aigües, sol·licitat l'1 de juny de 2004, que adjunta fotocòpia de l'informe emés per la Confederació Hidrogràfica del Xúquer. No rebut fins la data.
  
- Ministeri de Medi Ambient. Oficina de Planificació Hidrològica, sol·licitat el 3 de juny de 2004, que adjunta fotocòpia de l'informe emés per la Confederació Hidrogràfica del Xúquer. No rebut fins la data.
  
- Conselleria de Cultura, Educació i Esport, Patrimoni Historicoartístic, sol·licitat el 23 de maig de 2005. Amb data d'entrada de 9 de juny de 2005 es rep informe en el qual s'indica que ?no és possible emetre un informe favorable del projecte proposat fins que s'elabore un estudi de patrimoni arqueològic i etnogràfic que permeta catalogar els possibles béns existents i l'adopció de mesures correctores oportunes?.
  
El promotor presenta escrit d'al·legacions amb data d'entrada de 7 de juliol de 2005 per a esmenar les deficiències detectades en este informe. Se sol·licita nou informe amb data eixida de 21 de juliol de 2005, adjuntant la documentació presentada pel promotor.
  
Amb data 26 de setembre de 2005, el director general de Patrimoni Cultural Valencià emet un informe favorable respecte del document refós de declaració d'interés comunitari, camp de golf la Sella, a Dénia. Això no obstant, ?el projecte haurà de tractar d'integrar el paisatge històric existent (terrasses de pedra en sec, immobles, vies de comunicació) amb les necessitats del camp de golf, en conseqüència ha de documentar-se tots els béns immobles, mobles i materials de caràcter etnològic afectats per l'ampliació, treball que haurà de ser dut a terme per tècnics competents.
  
En el cas que els elements existents i les necessitats del camp de golf siguen incompatibles, s'haurà de documentar exhaustivament amb caràcter previ a la seua desaparició?.
  
Cinqué
  
El conseller de Territori i Habitatge va acordar admetre a tràmit esta sol·licitud de declaració d'interés comunitari mitjançant Resolució de 3 de juliol de 2003.
  
Es va realitzar la informació pública, per un termini i publicitat previst en el procediment d'aprovació dels plans parcials, i simultàniament, convocatòria per a la presentació d'alternatives a la desencadenant del procediment, publicades en el periòdic La Verdad en data de 9 de desembre de 2003 i en el Diari Oficial de la Generalitat Valenciana de 16 de desembre de 2003.
  
El 21 de gener de 2004 se sol·licita al secretari territorial de Territori i Habitatge d'Alacant certificat d'al·legacions presentades durant el període d'exposició pública i, en cas afirmatiu, quantes s'han presentat.
  
L'Ajuntament de Dénia, amb data d'entrada de 21 de gener de 2004, envia l'al·legació presentada pel Sr. Joan Sala Bernabeu, el qual manifesta actuar com a membre d'Acció Ecologista Agró'Marina Alta. Esta al·legació va ser traslladada al promotor de l'actuació i al Servei de Parcs Naturals, en la qual s'indica:
  
- Sobre els recursos hídrics: l'escassetat d'aigua existent en la zona, i que amb el volum necessari per al reg del camp de golf es pot abastir la meitat de la població de Dénia.
  
- Sobre la ruptura de la biodiversitat: l'obstaculització del pas de la fauna, vital per a garantir la vida del Parc Natural del Montgó. Reducció de la biodiversitat de flors i plantes autòctones substituïda per gespa amb quantitat de pesticides i fertilitzants. Ocupacions de camins públics i camins privats impedint l'accés als agricultors a les seues propietats.
  
- Sol·licita la no-aprovació de la iniciativa proposada, el rebuig de l'estudi d'impacte ambiental i que la Conselleria de Medi Ambient inicie alternatives a la proposta de la zona.
  
Es rep contestació a les al·legacions per part del Sr. José Luis Giménez Noguera, representant de Promociones Turísticas La Sella, SA, amb data d'entrada de 17 de febrer de 2004, en la qual es manifesta:
  
- Pel que fa als recursos hídrics: el camp de golf es rega i es regarà amb aigua residual depurada procedent de l'EDAR de Dénia, Ondara i Pedreguer. La promotora disposa d'una concessió actual de la Confederació Hidrogràfica del Xúquer d'un volum de 565.000 m3, volum més que suficient, segons els seus càlculs per al reg del camp de golf existent i de la seua ampliació. Així mateix pertany a la Comunitat de Regants amb un volum de 636.282 m3. Fa menció al fet que els càlculs reflectits en l'al·legació són absurds.
  
- Pel que fa a l'obstaculització del pas de la fauna i la reducció de la biodiversitat: respon que el camp de golf està previst pel PORN del Parc Natural del Montgó com a connector ecològic i que és una instal·lació totalment oberta que permet el pas de la fauna.
  
- Sol·licita que es tinguen en compte els documents presentats per a desestimar l'al·legació presentada per Acció Ecologista Agró.
  
S'estimen les al·legacions presentades pel que fa als recursos hídrics, i el promotor de l'actuació haurà d'acreditar la dotació d'aigua residual depurada necessària per al reg del camp de golf, mitjançant un certificat emés per la Confederació Hidrogràfica del Xúquer, tal com estableix el condicionant primer imposat per la declaració d'impacte ambiental. El segon condicionant imposa que ?L'aigua utilitzada per al reg del camp de golf serà única i exclusivament aigua depurada?.
  
El 21 de maig de 2004 tenen entrada en el Servei de Coordinació Territorial de la Direcció General de Planificació i Ordenació Territorial noves al·legacions formulades per Joan Sala Bernabeu, com a membre d'Acció Ecologista- Agró, aportant documentació i sol·licitant que siga denegada la iniciativa proposada per la mercantil instant, pels motius següents: la conductivitat de l'aigua de l'EDAR, segons mostren els anàlisis que adjunten, és molt elevada, fet que produiria la mort de la gespa, afirmant que el camp de golf es rega de pous propietat del promotor i no amb aigua depurada.
  
Es rep escrit d'al·legacions presentat per Promociones Turísticas La Sella, SA, amb data d'entrada de 7 de juliol de 2004, en el que se sol·licita que es tinga per presentat l'escrit i els documents, tinga per formulades les al·legacions en rèplica a l'escrit d'al·legacions d'Acció Ecologista Agró i no s'admeten per infundades estes, continuant amb el procediment fins a l'atorgament de la declaració d'interés comunitari sol·licitada amb els arguments següents: afirma que el reg es produeix amb aigua depurada procedent de l'EDAR d'Ondara, Dénia i Pedreguer. L'ús d'espècies d'herba concebudes o dissenyades per a resistir alts índexs de conductivitat en l'aigua de reg, presentant acreditació de l'empresa Semillas Dalmau. Adjunta dades dels alts índexs de pluviometria entre l'any 2003 i 2004, la qual cosa justifica el bon estat de les instal·lacions esportives.
  
S'estimen les al·legacions presentades pel que fa a la qualitat de l'aigua es refereix, i el promotor de l'actuació ha d'acreditar ?la qualitat de l'aigua residual depurada i els tractaments exigibles a la mateixa, complint l'efluent depurat les prescripcions establides per organismes com l'OMS, FAO, etc., tant per als paràmetres fisicoquímics com bacteriològics?, tal com estableix el condicionant tercer imposat per la declaració d'impacte ambiental. Esta estableix una altra sèrie de condicionants.
  
Sisé
  
La Comissió Informativa d'Urbanisme d'Alacant, en sessió celebrada el 29 de juliol de 2005, va acordar informar favorablement la sol·licitud de declaració d'interés comunitari.
  
Fonaments de dret
  
Primer
  
La declaració d'interés comunitari ha de resoldre's, en virtut d'allò previst a la disposició transitòria tercera de la Llei 10/2004, de 9 de desembre, de la Generalitat, de Sòl No Urbanitzable, a la llum del que estableix l'article 20 de la Llei 4/1992, de 5 de juny, de la Generalitat, sobre Sòl No Urbanitzable, completat amb el Pla General Municipal de Dénia aprovat definitivament el 22 de juliol de 1992 per la Comissió Territorial d'Urbanisme d'Alacant, la modificació revisió i adaptació del PGOU aprovada el 26 de setembre de 2000, el Pla d'Ordenació dels Recursos Naturals del Montgó i la resta de legislació vigent en matèria d'urbanisme. Els terrenys estan classificats com a sòl no urbanitzable comú - zona C-20. En el Pla General de Dénia, l'article 2.14.B. Edificacions i instal·lacions d'utilitat o interés social. Els aprofitaments permesos per a les zones C-20 i C-21 en sòl no urbanitzable seran els relacionats en la norma 2.14. Esta norma estableix en el punt 6 de les observacions que ?en la zona C-20, podran instal·lar-se camps de golf, com també altres instal·lacions esportives?, sent l'ús compatible.
  
La zona d'actuació se situa en la unitat d'ordenació àrees perifèriques d'esmorteïment d'impactes en el PORN del Parc Natural del Montgó, part en sòl no urbanitzable de protecció especial connectors ambientals II i part en sòl classificat com a àrees agrícoles.
  
En el sòl no urbanitzable de protecció especial connectors ambientals II. zones de protecció agrícola es considera com a ús compatible el camp de golf denominat ?La Sella?.
  
En el sòl classificat com a àrees agrícoles es fa referència a què totes les activitats, projectes i plans o programes, així com les seues modificacions i revisions, inclosos en els annexos I i II del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, hauran d'incorporar en la corresponent avaluació la consideració explícita de la seua compatibilitat amb els objectius del PORN. Esta activitat es troba recollida en l'annex I: Especificacions relatives a les obres, instal·lacions o activitats compreses en l'annex de la Llei 2/1989, de 3 de març, de la Generalitat, d'Impacte Ambiental, apartat 1. k) projectes de transformacions a camps de golf de terrenys seminaturals, naturals o incultes.
  
Respecte a la compatibilitat amb els objectius del PORN es va sol·licitar informe a la Direcció General de Gestió del Medi Natural i al Servei de Parcs Naturals, obtenint-se per part d'ambdós informes favorables.
  
Segon
  
Segons l'article 20 de la Llei 4/1992 €Quan la naturalesa dels usos o aprofitaments proposats i la nul·la o escassa entitat de l'edificació a materialitzar facen desproporcionada l'exigència de la cessió de terrenys per a dotacions públiques locals en l'àmbit de la pròpia actuació, este deure de cessió podrà substituir-se pel de cessió d'altres terrenys o el de pagament del cost d'execució d'infraestructures públiques addicionals. Si, per idèntica raó, no fóra possible la quantificació dels deures legals per relació a l'aprofitament, estos deures tindran per contingut mínim el quinze per cent del cost estimat per a les obres d'urbanització que requerisca la corresponent actuació?.
  
Així, respecte a les cessions que ha d'assumir el promotor, este haurà d'aportar una compensació econòmica per una quantia de 300.506,05 euros, dels quals 150.253,03 euros es destinaran a l'entitat local menor de Jesús Pobre per a l'acabat de la construcció de la Casa Consistorial de Jesús Pobre; 60.101,21 euros a l'entitat local menor de la Xara, i la resta (90.151,82 euros) es destinarà per a l'Ajuntament de Dénia, segons informe emés per l'Ajuntament de Dénia emés en sessió plenària del 13 de març de 2003.
  
Tercer
  
Respecte a les al·legacions presentades, es van traslladar al promotor de l'actuació, a l'Ajuntament de Dénia, al Servei de Parcs Naturals i a la Direcció General de Gestió del Medi Natural, i esta última emet informe favorable condicionat als punts anteriorment expressats.
  
Quart
  
L'Ajuntament de Dénia haurà de vetlar pel compliment dels apartats següents:
  
1. En ambdues zones de l'àmbit de la declaració d'interés comunitari (zona d'ampliació del camp de golf i camp de golf existent) no es posseirà cap edificabilitat, segons informe emés per l'Ajuntament de Dénia en sessió plenària de 13 de març de 2003.
  
2. El promotor executarà a costa seu la rotonda prevista en l'actuació 51-A-1460 €Nou accés a Dénia i Xàbia?, i els seus ramals d'entroncament amb la carretera CV-735, dins dels 18 metres de la zona de protecció de la CV-735 no existirà cap tipus d'instal·lacions, edificacions, tancaments, conduccions, vials, etc., i en els 5 metres confrontants al camp de golf es realitzarà una reculada amb l'objecte de destinar tal espai a ús de vianants, si legalment s'admetera, i subsidiàriament, en cas de no procedir, a fi d'ampliar la carretera corresponent al promotor els costos de condicionament de l'espai reculat en els dos supòsits.
  
3. Quant a l'afectació dels dos barrancs que travessen la zona d'actuació, el barranc de Morxama que creua el camp de golf existent en la seua totalitat i un altre barranc que delimita l'àrea pel sud, s'haurà d'estar a allò que s'ha indicat per la Confederació Hidrogràfica del Xúquer, la declaració d'impacte ambiental, PORN del Montgó i allò que s'ha establit per la normativa municipal.
  
4. S'haurà d'efectuar la recollida de residus sòlids per gestor autoritzat.
  
5. S'hauran d'obtenir totes les autoritzacions i permisos pertinents legalment exigibles per a l'execució de les esmentades obres i funcionament correcte de la instal·lació, tal com s'expressa en els diferents informes emesos. En especial pel que fa al condicionant 1 de la declaració d'impacte ambiental en què s'expressa:
  
?S'haurà de presentar l'acreditació justificant la dotació d'aigua residual depurada necessària per al reg del camp de golf, mitjançant certificat emés per la Confederació Hidrogràfica del Xúquer i d'absència d'impactes negatius sobre els recursos hídrics de la zona. Esta autorització haurà de ser actualitzada amb la nova situació prevista, ja que la concessió temporal de la Confederació Hidrogràfica del Xúquer presentada correspon al reg del camp de golf existent i no està acreditada la vigència de la mateixa en l'actualitat?.
  
6. L'aigua utilitzada per al reg del camp de golf serà única i exclusivament d'aigua depurada. No s'extraurà aigua de pous ni es realitzaran noves captacions d'aigua, tal com indica la declaració d'impacte ambiental.
  
Cinqué
  
La declaració d'interés comunitari haurà de complir els condicionants imposats per la declaració d'impacte ambiental de 30 de març de 2005, com també els determinats per la Direcció General del Patrimoni Cultural Valencià.
  
El promotor haurà d'adequar a l'ús públic el camí que discorre entre les edificacions de l'Alqueria de Ferrando, que actualment es troba en estat defectuós.
  
Sisé
  
El Consell de la Generalitat és competent per a l'aprovació de l'ordenació i definició de l'aprofitament urbanístic de la present actuació integral, per raó del que preceptua l'article 20.2 de la Llei 4/1992, de 5 de juny, de la Generalitat, sobre Sòl No Urbanitzable i l'article 5.h) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat.
  
De conformitat amb els preceptes legals citats i la resta de general i pertinent aplicació, conforme a l'Acord de 29 de juliol de 2005 de la Comissió Informativa de la Comissió Territorial d'Urbanisme d'Alacant i a proposta del conseller de Territori i Habitatge, el Consell de la Generalitat
  
ACORDA
  
I. Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Promociones Turísticas La Sella, SA, d'una actuació integral consistent en la legalització i ampliació d'un camp de golf a la partida Alqueria de Ferrando, en sòl no urbanitzable del terme municipal de Dénia, en els termes que deriven de la documentació tècnica assumida per la mercantil promotora.
  
Esta ordenació i declaració d'interés comunitari, com també l'adjudicació a què es fa referència en el següent apartat, se subjectaran a les condicions especials establides en el present acord.
  
II. Adjudicar esta actuació integral a favor de la mercantil Promocions La Sella, SA, a qui s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la instal·lació referida.
  
III. Condicionar i vincular esta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'este procediment en favor de l'Ajuntament de Dénia. L'incompliment o no satisfacció d'estes obligacions determinarà la caducitat d'esta adjudicació i, si és el cas, de la pròpia declaració d'interés comunitari que té com a objecte.
  
IV. El promotor haurà de garantir davant de l'Ajuntament de Dénia la correcta i puntual execució de la implantació en què consisteix esta actuació integral per un import del menys un 7% del cost total dels serveis i obres d'urbanització previstos. Esta garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
V. Tot canvi que es produïsca en la titularitat de la promoció de l'actuació integral precisarà de l'autorització prèvia del Consell de la Generalitat.
  
VI. L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, al qual el present acord confereix les facultats necessàries amb eixe fi, previ expedient instruït amb l'audiència de l'interessat i de l'Ajuntament de Dénia. Esta declaració, si es produeix, determinaria la suspensió temporal de la declaració d'interés comunitari d'esta actuació integral, fins que el Consell de la Generalitat resolga una nova adjudicació de la mateixa o la seua suspensió definitiva.
  
A més de l'esmentada llicència municipal d'obres, l'adjudicatari haurà d'obtenir els permisos, llicències i autoritzacions que siguen necessàries per al lícit exercici de l'activitat.
  
VII. El desenrotllament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la declaració d'impacte ambiental de 30 de març de 2005.
  
Contra el present acord, que posa fi a la via administrativa, es podrà interposar recurs potestatiu de reposició davant el Consell de la Generalitat en el termini d'un mes, comptador des de l'endemà de la notificació o publicació, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga exercir qualsevol altre recurs que estime oportú.
  
València, 11 de novembre de 2005
  
El vicepresident i secretari del Consell de la Generalitat,